Tvær Boeing 737 MAX þotur Icelandair verða teknar í notkun í mars. Bogi Nils Bogason forstjóri Icelandair segir enga ástæðu til að vantreysta vélunum.
Fyrsta áætlunarflug Boing MAX þotu Icelandair er til Kaupmannahafnar 8. mars næstkomandi.
Bogi segir ekki verið að viðurkenna vantraust til vélanna með því að heimila farþegum að skipta um flugvél.
Það er alveg eðlilegt í ljósi þess sem kom fyrir að eitthvað hik yrði á einhverjum viðskiptavinum
Bogi segir enga ástæðu til vantraust gagnvart þotunum enda öryggisbúnaður þeirra uppfærður í samræmi við kröfur flugmálayfirvalda.
Nú er búið að aflétta kyrrsetningunni
það hefði aldrei verið gert nema vélarnar væru taldar mjög traustar af þessum aðilum. Vélarnar fóru í gegnum mjög yfirgripsmikið ferli og voru gerða breytingar á ákveðnum búnaði og flugmálayfirvöld og flugmálayfirvöld telja þetta mjög traustar vélar og það gerum við líka.
Vélarnar séu nú búnar að fljúga í um tvo mánuði í Norður-Ameríku. Það er eitthvað á annað hundrað manns skráð í fyrsta flug MAX þotu Icelandair næstkomandi mánudag. Bogi segir lítið hafa verið um afbókanir.
Hann er sjálfur að fara í sitt fyrsta flug með Max þotu eftir að þær voru teknar í notkun að nýju.
Ég hlakka mjög til flugsins sem ég er að fara í á morgun á Max vélinni
og við erum mjög ánægð með að vélin sé að fara að koma inn í okkar flota og leiðakerfi á næstum vikum.